Diari Oficial de la Generalitat Valenciana


Sumari del DOGV 5812, del 23-07-2008 (2008/8659)

RESOLUCIÓ de 23 de juny de 2008, de la secretària autonòmica de Turisme i directora de l'Agència Valenciana del Turisme, per la qual es revoca el títol-llicència d'agència de viatges a l'agència de viatges Tayra Travel SL.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5812

Data del DOGV
:   23-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8659


Data del document
:   23-06-2008

Organisme emissor
:   Conselleria de Turisme

Tipus de document
:   Resolució

Descriptors 

:   * Agència Valenciana del Turisme
    * llicència comercial
    * turisme
    * agència de viatges

RESOLUCIÓ de 23 de juny de 2008, de la secretària autonòmica de Turisme i directora de l'Agència Valenciana del Turisme, per la qual es revoca el títol-llicència d'agència de viatges a l'agència de viatges Tayra Travel SL. [2008/8659]  
Per no haver sigut possible notificar de forma personal i directa a l'interessat l'escrit de revocació del títol-llicència d'agència de viatges a l'agència de viatges Tayra Travel SL, amb nom comercial Tayra Travel SL, es procedix a la seua publicació en el DOCV, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, de 13 de gener, de modificació de la Llei 30/92.   
València, 2 de juliol de 2008.- La cap d'Àrea de Producte: Isabel Palafox Gámir.  
«Vist l'expedient tramitat sobre revocació del títol-llicència d'agència de viatges de l'entitat Tayra Travel, SL.  
Atés que   
1r. Mitjançant una resolució de data 27 d'octubre de 2004, es va concedir el títol-llicència a l'agència de viatges a l'entitat Tayra Travel, SL, CIF S14541987, amb casa central al Port de Sagunt (València), carrer Menéndez Pelayo, núm. 31, amb codi d'identificació CV-m674-V.  
2n. Per mitjà d'un escrit de data 9 d'abril de 2008, se li va notificar que l'entitat Seguros Catalana Occidente, SA, havia comunicat a esta Conselleria de Turisme que havia procedit a l'anul·lació de la pòlissa d'assegurança de caució N-03642321, prestada per esta companyia a favor de l'entitat Tayra Travel, SL. La dita fiança es correspon amb la que tota agència de viatges ha de mantindre en permanent vigència segons article 14.1 del Decret 20/1997, d'11 de febrer, del Consell, pel que s'aprova el Reglament d'Agències de Viatges de la Comunitat Valenciana.  
En este mateix escrit se li concedia un termini de 15 dies perquè presentara davant d'esta administració la corresponent carta de pagament justificativa del depòsit d'una nova fiança davant del Servici Territorial d'Economia i Hisenda corresponent, advertint-li que el no fer-ho, d'acord amb l'article 11 de l'esmentat Decret 20/97, era causa de revocació del títol-llicència d'agència de viatges, constant en l'expedient justificant de recepció de data 16 d'abril de 2008.  
3r. Transcorregut el termini assenyalat i no havent-se aportat cap documentació respecte d'això, és procedent la revocació del títol-llicència d'agència de viatges que tenia concedit.  
Als anteriors fets li són d'aplicació els següents  
Fonaments de dret  
1r. L'article 10 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, assenyala que «la revocació del títol-llicència d'agència de viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient».  
2n. L'article 14, punt 1, del Decret 20/1997, establix que «les agències de viatges vindran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels contractants dels servicis».   
3r. L'article 11, lletra b), de l'esmentat reglament establix com a causa de revocació del títol-llicència d'agència de viatges la no reposició de la garantia en la quantia i termini previst en l'article 14.  
4t. L'article 14.4 del referit Decret 20/1997, en el s'establix que «la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la Resolució del corresponent expedient siga ferm».  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.Dos.i) del Decret 209/2004, de 8 d'octubre, del Consell, (DOCV de 13 d'octubre de 2004), Resol:  
Revocar el títol-llicència d'agència de viatges a l'entitat Tayra Travel, SL, CIF A53488693, domicili al Port de Sagunt (València), carrer Menéndez Pelayo, núm. 31 i codi d'identificació CV-m674-V. Així mateix es comunica que la fiança depositada en el seu dia serà cancel·lada transcorregut un any des de la fermesa de la present resolució.  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de la l'Agència Valenciana del Turisme en el termini d'un mes, comptat des de l'endemà de la recepció de la notificació de la mateixa, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 23 de juny de 2008.- La secretària autonòmica de Turisme i directora de l'Agència Valenciana del Turisme. Mª Victória Palau Tárrega.»